**Vzhľadom na veľký záujem bude očkovanie prebiehať počas tohto víkendu 27.- 28.11.2021 a nasledujúci týždeň.** Podarilo sa navýšiť očkovacie kapacity o **ďalšie očkovacie miesto**. Počas víkendu sa môžu občania okresu Liptovský Mikuláš očkovať:

**Liptovská nemocnica** s poliklinikou MUDr. Ivana Stodolu **v sobotu 27.11.2021** v Liptovskom Mikuláši. Vakcinačné centrum bude vykonávať očkovanie jednorázovou vakcínou **Janssen** od spol. Johnson & Johnson v čase **od 07:00 – 15:00 hod.** (prestávka 12:00-12:30).  **Očkovať sa môže každý aj bez registrácie, stačí prísť a vyplniť formulár**. Budú pracovať 2 očkovacie tímy, t.z. že sa budú snažiť znížiť dobu čakania pre očkovancov na najnižšiu možnú mieru. Podmienkou očkovania je vek nad 18 rokov, prinesenie občianskeho preukazu a kartičky poistenca. Pre urýchlenie procesu očkovania, si môžete dokumenty potrebné k očkovaniu vyplniť vopred: Poučenie a písomný informovaný súhlas a dotazník si môžu záujemcovia o očkovanie stiahnuť [TU](https://nsplm.sk/ockovanie-proti-covid-19/).

**Obchodné centrum - RGB v čase 10:00 – 18:00**.

sobota 27.11.2021 – dvojdávková vakcína Pfizer

nedeľa 28.11.2021 – jednodávková vakcína Janssen

**Obchodné centrum STOP SHOP v čase 10:00 – 18:00**

sobota 27.11.2021 – jednodávková vakcína Janssen

nedeľa 28.11.2021 – dvojdávková vakcína Pfizer

**Vstup neočkovaných do nákupného centra za účelom očkovania je povolený**.

**POZOR!!** Do 30.11.2021 môžu prvoočkovaní nad 50 rokov získať **DARČEK**– Oblastná organizácia REGION LIPTOV poskytne **ako poďakovanie**občanom s trvalým pobytom v okresu Liptovský Mikuláš nad 50 rokov **1 jednodňový skipas do strediska Jasná alebo 1 jednodňový lístok do vodného parku Tatralandia alebo Bešeňová** za to, že sa dali zaočkovať proti COVID-19. Viac informácií nájdete [TU](https://www.visitliptov.sk/informacie-o-ockovani/).

Okrem tejto odmeny, poskytujú vybraní podnikatelia zdarma obedy, taxislužby bezplatné prevozy či vstupy do wellness. Kompletný zoznam odmien nájdete na podstránke <https://www.visitliptov.sk/informacie-o-ockovani/benefity-pre-ockovanych-nad-50-rokov/> .

V **nasledujúcom týždni** bude očkovanie prebiehať:

* **denne v Liptovskej nemocnici s poliklinikou MUDr. Ivana Stodolu Liptovský Mikuláš.** Vakcinačné centrum sa nachádza v pavilóne G na prízemí (pri paneláku – oddelenie dlhodobo chorých), používa vakcínu **Pfizer**.

Od 24.11.2021 (streda) vakcinačné centrum začína s očkovaním jednorázovou dávkou vakcíny**Janssen**od spol. Johnson & Johnson.**Očkovať sa môže každý aj bez registrácie, stačí prísť a vyplniť formulár**. Otváracia doba [vakcinačného centra](https://nsplm.sk/ockovanie-proti-covid-19/) je 07:00 – 12:00 a 12:30 – 13:30. Viac informácií [**TU**](https://nsplm.sk/ockovanie-proti-covid-19/).

* **Vo vybraných obciach** v spolupráci s mestami a obcami, Žilinským samosprávnym krajom (VakciZuzka)

|  |  |  |
| --- | --- | --- |
| 29.11.2021 | 09:30 – 11:30 | Partizánska Ľupča |
| 29.11.2021 | 13:00 – 14:30 | Dúbrava |
| 29.11.2021 | 15:30 – 17:30 | Liptovský Peter |
| 30.11.2021 | 09:00 – 10:30 | Liptovský Ján |
| 30.11.2021 | 12:00 – 14:00 | Liptovská Porúbka |
| 30.11.2021 | 15:00 – 17:00 | Liptovský Ondrej |

Postupné kroky k vyššej zaočkovanosti spolu s partnermi podnikáme denne a čísla očkovaných postupne narastajú. Veríme, že toto je jediná cesta ako **zachrániť samých seba po zdravotnej aj ekonomickej stránke**. Buďte všetci zdraví.